Konzervügy: patthelyzet
Noha eddig csak a Tescóból és a Corából vonták ki a Szegedi Paprika Zrt. darált sertéshús konzervjeit a Greenpeace múlt heti akciója miatt, a céget jelentõs kár érte. A szegedi cég pert indít, amennyiben a környezetvédõk nem közölnek helyreigazítást. A zöld szervezet azt kifogásolja: a gyártó nem jelölte, hogy génmódosított összetevõt tartalmazott a konzerv.
A Szegedi Paprika Zrt. a múlt héten helyreigazítást kért a Greenpeace-tõl amiatt, hogy a szervezet egy darab, 2004-ben gyártott darált sertéshús konzervet megvizsgáltatva azt állította, abban 3,5 százalékos a génmódosított összetevõk aránya. S mivel ezt a terméken nem tüntette fel a gyártó, a többi – késõbb, 2005-ben és 2006-ban elõállított – konzervet is felcímkézték az aktivisták egy nyilvános akció során, az egyik fõvárosi Tescóban.
Bartos András, a Szegedi Paprika Zrt. vezérigazgatója álláspontja változatlan: azért nem tüntették fel, hogy a konzerv GMO-t tartalmazna, mivel nem is volt benne. A kifogásolt szójafehérjérõl beszállítójuk adott laborvizsgálatokkal alátámasztott nyilatkozatot arról, hogy az alapanyagban a génmódosított összetevõk aránya nem haladja meg a 0,1 százalékot. A környezetvédõk akciója miatt a céget több millió forintos anyagi és nem vagyoni kár érheti, hiszen a verseny óriási a konzervgyártó cégek között.
A Greenpeace a helyreigazítást kérõ felszólításra csak tegnap válaszolt. A lapunkhoz is eljuttatott levélben a korábbi állításokat ismételte meg az aláíró, Nemes Noémi. A kampányszervezõt mi is megkérdeztük, miért címkézték föl az összes többi, késõbb gyártott konzervet is. Nemes Noémi azt válaszolta: nem zárható ki, hogy azokban is van génmódosított összetevõ, márpedig errõl a törvény értelmében tájékoztatni kell a fogyasztót, ha az arány a 0,9 százalékot meghaladja. Közölte: akkreditált laboratóriumban vizsgáltatták meg a terméket.
A Szegedi Paprika Zrt. vezérigazgatója, kézhez kapva a levelet, a következõ megjegyzéseket tette: a Greenpeace immáron módosította a kifogásolt termék tételszámát, amely ezek szerint rosszul szerepelt a labor által kiadott vizsgálati jegyzõkönyvben, valamint a minta fogalmát is. Már nem a konzerv teljes tartalmát értik a „mintán", hanem az abban található szójafehérjét. Eredetileg mást állított a szervezet. Továbbra is várja a Greenpeace helyreigazítását, erre a jövõ hét elejéig adott határidõt. Ha a zöldek ezt nem teszik meg, a cég pert indít. Azzal kapcsolatban, nem kellene-e a gyártás során újra megvizsgálni a beszállító által küldött alapanyagot, kételkedve a kapott nyilatkozatokban, a vezetõ azt válaszolta: maguk is folyamatosan ellenõriznek, de az újabb biztonsági fékek az 50 millió darab konzerv elõállítását igen megdrágítanák. A gazdaság a bizalmi elv alapján is mûködik.